Bryllupet mellom Carl XVI Gustaf og Silvia Sommerlath

Bryllupet mellom Carl XVI Gustaf og Silvia Sommerlath ble feiret den 19. juni 1976, etter at forlovelsen ble kunngjort på Stockholms slott den 12. mars samme år. Vielsen skjedde i Storkyrkan der Svenska kyrkans daværende erkebiskop Olof Sundby forrettet. Ved bryllupet var brudgummen kledd i admiralsuniform. Til denne bar han Serafimerordenen, Svärdsordenen og krasjanen til Forbundsrepublikken Tysklands fortjenstorden. Silvia bar en brudekjole fra Dior i Paris, skapt av Marc Bohan, med slep som ble båret av to lakeier. Til denne bar hun Joséphine de Beauharnais kamédiadem som kongemoren prinsesse Sibylla fikk i bryllupsgave av prins Eugen da hun giftet seg med Gustaf Adolf i 1932. Diademet ble også brukt som brudekrone av prinsessene Birgitta og Desirée, og senest da kronprinsesse Victoria giftet seg med Daniel Westling i 2010. Silvias forlovelsesring hadde også tilhørt kongens mor.  I brudebuketten hadde hun hvite orkidéer. 

I kirken var det 1200 inviterte gjester, deriblant mange statsoverhoder og monarker. Finlands president Urho Kekkonen hadde hedersplass ved siden av brudens foreldre. Til bryllupslunsj ble det servert kald consommé med kaviar, smørdeigsinnbakt laksesufflé, skogsduer med gåselever, og markjordbær med melk. Som dessert fikk gjestene is med pisket fløte. 300 gjester var innbudt. Popgruppen ABBA hadde verdenspremiere på låten Dancing Queen i en TV-sendt galla dagen før bryllupet, for anledningen tilegnet Silvia Sommerlath som Sveriges dronning.

Se også
Bryllupet mellom kronprinsesse Victoria og Daniel Westling

Referanser

Eksterne lenker
 Film på YLE.fi

Den svenske kongefamilien
Brylluper
Huset Bernadotte
Hendelser i 1976
1976 i Sverige